送崔使君
作者：貫休
朝代：唐

paragraphs: 柳門柳門，芳草芊綿。
日日日日，黯然黯然。
子牟戀闕歸闕，王粲下樓相別。
食實得地，頗淹歲月。
今朝天子在上，合雪必雪。
況絳之牧，文行炳潔。
釋謂緣因，久昵清塵。
王嘉迎安，遠狎遺民。
嫓彼二子，厥或相似。
論文不文，話道無滓。
士有貴逼，勢不可遏。
麟步規矩，鳳翥昂枿。
峴首仁蹤項頻跋，商雲乳麝香可撮。
望塵□□連紫闥，吾皇必用整乾坤，莫忘江頭白頭達。